
26-TA-1433: Noteikumu projekts (Grozījumi)
Grozījumi Ministru kabineta 2022. gada 14. jūlija noteikumos Nr. 460 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.1.i. investīcijas "Daudzdzīvokļu māju energoefektivitātes uzlabošana un pāreja uz atjaunojamo energoresursu tehnoloģiju izmantošanu" īstenošanas noteikumi"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (01.02.2025.)

	Izsludināšana: 08.07.2026. 19:20

	1.
	Anotācija (ex-ante)
1.2. Mērķis
	Priekšlikums (VK - 09.07.2026.)
Lūdzam pilnveidot anotācijas 1.2. apakšpunktā ietverto mērķa aprakstu.

Vēršam uzmanību, ka mērķim būtu raksturojams sasniedzamais rezultāts, nevis veicamās darbības vai grozījumu saturs. No anotācijas izriet, ka noteikumu projekta mērķis ir nodrošināt iespēju projektu īstenotājiem objektīvu apstākļu dēļ pabeigt projektu īstenošanu un noteiktajā kārtībā iesniegt projektu pabeigšanu un uzņemto saistību izpildi apliecinošos dokumentus, tādējādi nodrošinot kapitāla atlaides piemērošanu atbilstoši normatīvajiem aktiem. Lūdzam attiecīgi precizēt mērķa aprakstu.
 
Piedāvātā redakcija
-
	Ņemts vērā
Anotācija precizēta atbilstoši izteiktajam priekšlikumam.
	Anotācija (ex-ante)
1.2. Mērķis

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 13.07.2026.)
Lūdzam papildināt anotāciju ar izvērstāku informāciju, kādā mērā ir jau sasniegti Padomes Īstenošanas lēmumā, ar ko groza 2021. gada 13. jūlija Īstenošanas lēmumu par Latvijas atveseļošanas un noturības plāna novērtējuma apstiprināšanu (CID), 1.2.1.1.i. investīcijai "Daudzdzīvokļu māju energoefektivitātes uzlabošana un pāreja uz atjaunojamo energoresursu tehnoloģiju izmantošanu" noteiktie rādītāji, vienlaikus apliecinot, ka investīcijai saistošie CID noteiktie rādītāji tiks sasniegti noteiktajā termiņā, neskatoties uz atsevišķu projektu pagarinājumu nacionālā līmenī.

Vienlaikus lūdzam papildināt anotāciju ar informāciju, vai, ņemot vērā plānotos grozījumus, tiks veikti grozījumi arī starp Ekonomikas ministriju un akciju sabiedrību "Attīstības finanšu institūcija Altum" noslēgtajā līgumā.
Piedāvātā redakcija
-
	Ņemts vērā
Anotācija precizēta atbilstoši izteiktajam priekšlikumam.
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 13.07.2026.)
Lūdzam papildināt anotāciju ar plašāku informāciju par to projektu, kurā nepieciešams papildu laiks būvdarbu pabeigšanai, lai nodrošinātu to atbilstošu kvalitāti un mazinātu defektu riskus, kas varētu ietekmēt iedzīvotāju dzīves vidi un ēkas turpmāko ekspluatāciju.
Anotācijas sniegtajos skaidrojumos uzsvērts uz to, ka ar noteikumu projektu tiek pagarināts dokumentācijas iesniegšanas termiņš, taču nav sniegta informācija par plānotajiem termiņiem būvdarbu pabeigšanai attiecīgajā vienā projektā.
Piedāvātā redakcija
-
	Ņemts vērā
Anotācija precizēta atbilstoši izteiktajam priekšlikumam.
	Anotācija (ex-ante)
1.3. Pašreizējā situācija, problēmas un risinājumi

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 13.07.2026.)
Lūdzam izvērtēt iespēju papildināt anotāciju ar informāciju, vai gadījumā, ja sākotnēji jau būtu bijis noteikts garāks investīcijas īstenošanas termiņš, projektu atlases rezultāts būtu bijis atšķirīgs.
Piedāvātā redakcija
-
	Ņemts vērā
Anotācija precizēta atbilstoši izteiktajam priekšlikumam.
	Anotācija (ex-ante)
1.3. Pašreizējā situācija, problēmas un risinājumi

	5.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 09.07.2026.)
Lūdzam pilnveidot anotācijas 2.1. apakšpunktā ietverto juridisko personu ietekmes aprakstu.

Vēršam uzmanību, ka ietekmes aprakstā būtu raksturojamas projekta radītās izmaiņas attiecībā uz konkrēto mērķa grupu, nevis vispārīgi norādāms, ka projekts to ietekmē. No anotācijas izriet, ka noteikumu projekts paredz pagarināt termiņu projektu pabeigšanai un projektu īstenošanu apliecinošo dokumentu iesniegšanai, tādējādi nodrošinot iespēju projekta īstenotājiem pabeigt uzsāktos projektus un saņemt paredzēto kapitāla atlaidi. Lūdzam attiecīgi precizēt ietekmes aprakstu, raksturojot projekta faktisko ietekmi uz juridiskajām personām.
 
Piedāvātā redakcija
-
	Ņemts vērā
Anotācija precizēta atbilstoši izteiktajam priekšlikumam.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	6.
	Noteikumu konsolidētā versija
89. Sabiedrība "Altum" pieņem lēmumus par atbalsta piešķiršanu līdz brīdim, kamēr pieejams šo noteikumu 8. punktā minētais Atveseļošanas fonda finansējums, bet ne vēlāk kā līdz 2026. gada 30. jūnijam.
	Priekšlikums (FM - 13.07.2026.)
Lūdzam atbilstoši noteikumu projektā plānotajām izmaiņām izvērtēt un precizēt arī Ministru kabineta 2022. gada 14. jūlija noteikumu Nr. 460 "Eiropas Savienības Atveseļošanas un noturības mehānisma plāna 1.2. reformu un investīciju virziena "Energoefektivitātes uzlabošana" 1.2.1.1.i. investīcijas "Daudzdzīvokļu māju energoefektivitātes uzlabošana un pāreja uz atjaunojamo energoresursu tehnoloģiju izmantošanu" īstenošanas noteikumi" 89. punktā minēto termiņu, papildinot arī anotāciju ar atbilstošu skaidrojumu.
Piedāvātā redakcija
-
	Nav ņemts vērā
Nav nepieciešams veikt labojumus.
	Noteikumu konsolidētā versija
89. Sabiedrība "Altum" pieņem lēmumus par atbalsta piešķiršanu līdz brīdim, kamēr pieejams šo noteikumu 8. punktā minētais Atveseļošanas fonda finansējums, bet ne vēlāk kā līdz 2026. gada 30. jūnijam.



